Hipnòtics - Diari de Girona\njuan josé millás 20.02.2018 | 06:57\nVaig coincidir a l'avió amb un paio a qui li agradava parlar i li vaig explicar la meva vida. A vegades passen aquestes coses: que acaba parlant el silenciós i escoltant el parlador. També passa que a les cases acabi tenint cura del gos aquell que el detesta. La gent s'encapritxa dels animals sense tenir en compte el dia a dia, el veterinari, les vacunes, les caques, el raspallat, quan és de pèl llarg, etc. Aquell home havia pujat a l'avió creient que trobaria una víctima a la qual donar-li la tabarra, com diu el fill adolescent dels meus veïns, i víctima va ser ell perquè vaig començar per la meva primera comunió i així, pas a pas, vaig anar explicant-li i explicant-me la meva vida, que a 12.000 metres d'altura em va semblar un desastre. Vaig inventar algunes coses, perquè em va semblar també inversemblant. El meu interlocutor, en un moment donat, va exclamar: Que còmic! O potser: Que còsmic!\nNo el vaig entendre bé, no sé si va dir còmic o còsmic i tampoc em vaig atrevir a preguntar per por que hagués dit el primer, o potser el segon. No sabia si preferir que la meva vida hagués estat còmica o còsmica. Com que el viatge era llarg (dels de dotze hores), cap a la meitat se m'ha acabat la manxa. No soc com aquell novel·lista noruec, Knausgard, que empra dues hores a explicar el trànsit entre l'habitació seva i la dels seus pares. La vida de Knausgard està farcida d'ella mateixa fins a les vores. És llarga fins i tot resumida. La meva, però, és curta fins i tot ampliada. Vaig donar un parell de voltes filosòfiques a l'assumpte de la longitud, al que el meu veí de seient va tornar a apuntar «que còmic» o «que còsmic». Posseïa una habilitat tremenda per pronunciar l'essa sense articular-la o per no pronunciar-la articulant-la. Ens vam acomiadar a la terminal de l'aeroport de destinació, després de recollir les nostres maletes.\nUns dies després vam coincidir de nou en el viatge de tornada. Vam facturar junts l'equipatge i vam pujar junts a l'avió, on fatalment ens havien tocat seients contigus. Que còmic, o que còsmic!, no sé, va exclamar el paio davant la coincidència. Poc després de seure, em va convidar a unes pastilles que va assegurar que eren per a l'acidesa d'estómac, però devien ser hipnòtiques perquè em vaig passar dormint tot el viatge.


Una barcassa s'enfonsa a la badia d'Algesires amb més de mil tones de combustible\nUna barcassa s'ha enfonsat a la badia d'Algesires, a Cadis, amb tres tripulants a bord i amb 900 tones de fuel i poc més de 100 de gasoil, segons ha informat la Capitania Marítima de la localitat. Les últimes informacions assenyalen que l'embarcació, que porta el nom de "Spabunker IV", es troba a una profunditat total de 50 metres, des d'on ha començat a vessar combustible. Pel que fa a les víctimes, s'han pogut rescatar dos tripulants amb vida, però el tercer, el capità del vaixell, ha estat trobat mort.\nEnmig de la badia d'Algesires, i a causa, segons sembla, d'haver bolcat per efecte del fort temporal de vent, una gavarra de repostatge de combustible s'ha enfonsat pocs minuts després de les quatre de la matinada. El vaixell, de nom "Spabunker IV", anava carregat amb 900 tones de fueloil per transvasar i 100 tones més de gasoil del dipòsit. Dos dels tres tripulants que anaven a bord han pogut ser rescatats, però el tercer, el capità del vaixell, ha estat trobat mort. Immediatament després de l'enfosament s'han activat tots els dispositius d'emergència. Amb la primera llum del dia s'han començat a veure les primeres taques de combustible procedent de l'"Spabunker IV", enfonsat a una milla del centre de la badia, a uns 50 metres de fondària. El govern central ha anunciat l'enviament de barreres de protecció i de vaixells de recollida de fuel, que podrien anar-hi des de Galícia, on ja no són operatius. La proximitat del naufragi facilita que es pugui xuclar el fuel abans que vessi tot o bé que s'intenti reflotar el vaixell. L'"Spabunker IV" era una gavarra monocasc -com gairebé totes les del seu tipus- i havia estat botada l'any 1991 per la companyia Ciresa Bunker per operar a la badia d'Algesires. Era, de fet, l'embarcació més petita de la seva flota, feia 37 metres de llarg o eslora i 11 d'ample o mànega, i podia carregar fins a 1.300 tones de combustible. Es dóna la circumstància que l'agost es va veure involucrada en un altre vessament al mateix port d'Algesires quan el vaixell que estava repostant, un remolcador holandès, va deixar anar 150 litres de fueloil al mar. En aquella ocasió només es va sancionar el remolcador com a responsable de l'accident. Precisament el perill potencial que suposa l'alta concentració de trànsit marítim a la badia d'Algesires, afavorida per la proximitat de Gibraltar i d'una refineria de Cepsa, va ser denunciat ahir per Greenpeace amb l'abordatge d'un petroler monocasc, el "Vemamagna", fondejat en aigües del Penyal. La contundent intervenció de la policia britànica va acabar amb una vintena de detinguts, entre ecologistes i periodistes. Aquest matí, després de declarar davant del jutge, els últims detinguts han quedat en llibertat.\nDeclaren davant del jutge els quatre activistes de Greenpeace detinguts a Gibraltar\nNunca Máis es querella amb els responsables del govern que van decidir allunyar el "Prestige"


Benicarló i Peníscola avancen en el projecte de la nova rotonda per a la N340 - Diari Millars, informació local en valencià.\nL’objectiu és millorar la seguretat del vial en la seua intersecció amb la Ratlla del Terme. La Generalitat va confirmar la seua disposició a incorporar l’execució de l’obra en el pressupost de 2022.\nL’alcaldessa de Benicarló, Xaro Miralles, i l’alcalde de Peníscola, Andrés Martínez han mantingut una nova trobada per a continuar avançant en el projecte de la nova rotonda de la N340, en la seua intersecció amb la Ratlla del Terme.\nL’objectiu dels dos alcaldes és millorar la seguretat viària i garantir millors accessos a l’entorn comercial i industrial. Miralles ha destacat la necessitat d’impulsar aquesta rotonda «amb la màxima celeritat perquè és imprescindible per a la seguretat de la zona».\nA la trobada han assistit també els representants de les empreses situades en els voltants del vial, que han transmés la seua voluntat de col·laborar amb l’administració, tant amb el projecte, com allò referent a la disponibilitat de terrenys per a la construcció de la rotonda i la millora de la seguretat i accessibilitat de la zona.\nEls ajuntaments han de treballar ara per facilitar l’obtenció del sòl necessari i proposar un projecte a la Generalitat, que ja va confirmar la seua disposició a finançar l’obra i consignar-la en el pressupost de 2022.\nL’alcaldessa de Benicarló també ha demanat a la directora territorial de Presidència, Eva Redondo, que s’acceleren al màxim els tràmits per a la construcció d’aquesta rotonda.\nseguretat del vial\nPost més nousLa Universitat de Primavera de Sagunt realitza una jornada per tractar com la crisi de la Covid-19 ha afectat en les desigualtats entre homes i dones\nPost més vellsLa 4a edició del festival Polirítmia arriba al juliol a la plaça de l’Ajuntament de València


Exposició "7 pecats capitals. Gola i peresa" (II)\nCarles Jiménez 09/05/2021\nDos pintors alaiorencs, David Cerratot i José Ángel Sintes, i l'artista Març Rabal participen en la segona exposició del cicle "7 pecats capitals", dedicada a la gola i la peresa. Organitzada per l'Ajuntament d'Alaior, els autors ens ofereixen una mirada contemporània sobre aquests dos pecats, que en temps passats foren considerats greus. Tomàs d'Aquino, al segle XIII, n'alterà per exemple l'ordre establert pel papa Gregori I i va situar la gola en tercer lloc, després de la supèrbia i l'avarícia. Dante, a la Divina Comèdia, entén que els pecats que més bé encarnen el mal són la gola i la luxúria, i que la primera és el desencadenant de la segona.\nEl recorregut de l'exposició s'inicia amb la gola i amb les obres de David Cerratot i Març Rabal. Ambdós coincideixen en el fet que en la societat contemporània la voracitat en el consum de recursos ens ha duit a la destrucció del planeta i en conseqüència a la nostra autodestrucció. A la videoinstal·lació La gola, una animació creada mitjançant la tècnica de la rotoscòpia, el protagonista mossega una poma (pecat original) que es converteix en un caramel, per acabar mutant en el món i en ell mateix. A l'oli Golafre, de David Cerratot, s'evidencia l'animalitat que posen de manifest els pecats en tant que manca de control emocional i cura dels altres, amb un ésser humà-porc que observa una magdalena-món. La gola és també característica de la nostra societat hipervisual, en la qual consumim imatges sense control, sovint sense criteri, de forma que estem connectats permanentment, com el cor connectat a l'USB de l'obra Likes, de Cerratot.\nCom ha succeït amb altres pecats (per exemple amb l'orgull i la vanitat, que van iniciar el cicle) la percepció de la gola avui és més laxa. La golafreria, la ingesta excessiva i descontrolada d'aliments, que antigament era pecat de rics, és avui un vici tolerat, quan no una malaltia. Les societats del benestar, generadores de prestacions socials com els serveis públics de salut, han donat lloc a una progressiva delegació de responsabilitats en el sistema i han sobrecarregat l'atenció mèdica a causa de les complicacions per a la salut de l'individu que una alimentació no adequada suposa. En el llibre d'artista de Març Rabal Volum # 4. Volums de Volums els fulls de paper retallats creen uns cràters que simbolitzen l'erosió que el sistema públic de salut pateix a causa d'aquesta manca de responsabilitat individual.\nSegons el cristianisme la vida és una preparació per a la mort i per tant requereix acció; cal tenir la casa endreçada per si arriba la mort. La peresa és doncs una transgressió de la llei divina. Els pares de l'economia i la societat moderna (Max Weber, Adam Smith i el protestantisme) entenien la peresa en un sentit diferent, però. Era un obstacle per al progrés econòmic, perquè si bé la feina ens fa lliures, la vessa ens esclavitza. Sota aquesta premissa hem arribat a les societats actuals, en les quals el dolce far niente no té cabuda ni tan sols en l'oci, també dissenyat per consumir. L'antimodern Charles Baudelaire estava convençut que el progrés material feia que els homes renunciessin a la seva dignitat i que l'únic progrés valuós és el moral, l'únic capaç d'allunyar-nos del mal. En un vers del seu poema "Els fars", pertanyent a Les flors del mal (1857), en què cita diversos pintors, escriu: «Rubens, riu d'oblit, jardí de peresa...».\nLa vessa no és tan sols un mecanisme adaptatiu de defensa com el que practiquen els cans de David Cerratot en els quadres Diumenge capvespre i Dilluns matí, aquest darrer homenatjant Gos semienfonsat, de Francisco de Goya. És també la necessària oposició a l'acció, com el yin i el yang. Diversos filòsofs contemporanis, entre els quals es troba el coreà establert a Alemanya Byung Chul-Han, defensen la peresa com un espai per a la contemplació i el discerniment. Associam l'oci amb l'activitat, la productivitat i el consum (exercici físic, compres, formació no reglada, etc.), mirant sempre enfora, poques vegades cap endins.\nLa contemplació de les pintures de José Ángel Sintes ens brinda aquest espai, un espai allunyat de les passions, com la que acompanya la gola. Amb Sintes la simplicitat de les formes, les relacions espacials, les suaus gradacions tonals i una paleta de colors austera creen un univers atemporal, mancat de referents i narracions que guiïn la nostra lectura. Són paisatges i natures mortes abstractes ens els quals l'horitzontalitat dominant ens acosta a un estat d'assossec que ens predisposa a la contemplació, a la quietud, a tornar a casa, a nosaltres.\nL'exposició restarà oberta fins al 23 de maig a la capella de Gràcia d'Alaior en horari de dimarts a diumenge de 18.30 a 20.30 h.


Festa de Cap d'Any solidària al Pavelló Salou Centre | Salou, Pavelló Salou Centre\nFesta de Cap d'Any solidària al Pavelló Salou Centre\n1 Gener 2020\nLa celebració comptarà amb dj’s que donaran ritme a la nit, inflables per als més petits i servei de bar ofert pel mateix poliesportiu\nL’entrada costarà 1 € per a tot el públic i la recaptació es destinarà, íntegrament, a l’Associació AiguaMarina Salou\nSalou celebrarà la festa de Cap d’Any, el pròxim 31 de desembre, al Pavelló Salou Centre. Aquesta festa que, enguany tindrà un caràcter solidari, a favor de l’Associació AiguaMarina Salou, s’iniciarà a partir de les 00.30 h.\nLa benvinguda al 2020 la faran diversos dj’s que amenitzaran la nit. També hi haurà inflables per tal que els més petits es diverteixin, mentre els adults puguin brindar al bar que hi haurà al mateix poliesportiu.\nEl cost de l’entrada serà d’1 € (consumicions a banda) per a tothom i la recaptació es destinarà a l’Associació AiguaMarina Salou, una entitat que té com a objectiu donar resposta a les necessitats de les persones amb autisme, paràlisi cerebral i altres trastorns o malalties cròniques, que viuen al municipi, i vetllar per la seva inclusió social.\nLes entrades es podran adquirir al bar del Pavelló Salou Centre (Carrer Milà s/n) durant el Parc de Nadal i, també, el mateix dia de la Festa de Cap d’Any, a partir de les 00.30 h, a les taquilles del Pavelló.\nCal recordar que els tiquets són limitats a l’aforament del poliesportiu i els menors d’edat han d’anar acompanyats d’un adult.\nPavelló Salou Centre


Avís legal i política de privacitat – AFA Institut Mediterrània\nAquesta pàgina Web és propietat de Associació de Famílies d’Alumnes de l’Institut Mediterrània de Castelldefels amb NIF número G61172839 i domicili a la carretera de la Sentiu, 2 08860 Castelldefels (BARCELONA) i inscrita en el Registre d’associacions de Catalunya de la Direcció General de Dret i d’Entitats Jurídiques amb les següents dades: 18936 – J / 1\nPer a qualsevol consulta o proposta, poseu-vos en contacte amb el correu electrònic: hola@afamediterrania.cat\nTenint en compte la impossibilitat de control respecte a la informació, continguts i serveis que continguin altres pàgines web a les que es pugui accedir a través dels enllaços que la nostra pàgina web pugui posar a la vostra disposició, us comuniquem que quedem eximits de qualsevol responsabilitat pels danys i perjudicis de tota classe que poguessin derivar per la utilització d’aquestes pàgines web, alienes a la nostra entitat, per part de l’USUARI.\nLa confidencialitat i la seguretat són valors primordials de Associació de Famílies d’Alumnes de l’Institut Mediterrània de Castelldefels i, en conseqüència, assumim el compromís de garantir la privadesa de l’USUARI en tot moment i de no recaptar informació innecessària. A continuació, us proporcionem tota la informació necessària sobre la nostra Política de Privadesa en relació amb les dades personals que recaptem, explicant-vos:\nPara quines finalitats recaptem les dades que us sol·licitem.\nRESPONSABLE: vegeu les dades de l’encapçalament.\nFinalitat: Facilitar-vos un mitjà perquè pugueu posar-vos en contacte amb nosaltres i contestar a les vostres sol·licituds d’informació, així com enviar-vos comunicacions dels nostres productes, serveis i activitats, inclusivament per mitjans electrònics (correu electrònic, SMS, WhatsApp), si marqueu la casella d’acceptació.\nFinalitat: Contestar a les vostres sol·licituds d’informació, atendre les vostres peticions i respondre les vostres consultes o dubtes. En cas de rebre un Currículum Vitae, les vostres dades i CV podran ser incorporats a les nostres bases de dades per participar en els nostres processos de sel·lecció presents i/o futurs.\nConservació: Una vegada resulta contestada la vostra petició per correu electrònic, si no ha generat un nou tractament. En cas de rebre el vostre CV, les vostres dades es podran conservar durant 1 any màxim per a futurs processos de sel·lecció.\nEn tot cas, ens reservem el dret a decidir sobre la incorporació o no de les vostres dades i demés informació a les nostres bases de dades.\nDESTINATARIS DE LES VOSTRES DADES.\nDRETS EN RELACIÓ AMB LES VOSTRES DADES PERSONALS.\nOn i com sol·licitar els vostres drets: Mitjançant un escrit dirigit al responsable a l’adreça postal o electrònica (indicades a l’apartat A), indicant la referencia “Dades Personals”, especificant el dret que es vol exercir i respecte a quines dades personals.


Jornada Jo també Puc Fer-ho (Nines i ciència) - Hemeroteca - Actualitat - Universitat de les Illes Balears\nSeccions: Jornada Jo també Puc Fer-ho (Nines i ciència)\nJornada Jo també Puc Fer-ho (Nines i ciència)\nJornada organitzada per l’Oficina d’Igualtat d’Oportunitats i el Consell Social i incloses dins el Programa Seràs UIB\nDia: 25 de novembre de 2016\nHora: de 10.30 a 12.30 hores.\nLloc: Estudi General Lul·lià Palma\nJornada destinada a les alumnes de secundària i batxillerat, per combatre els estereotips de gènere relacionats amb l’elecció de la carrera universitària, desequilibris entre l’alumnat en l’elecció dels estudis superiors que es donen a la nostra universitat, tal com indica el Diagnòstic de situació per a l’elaboració del primer pla d’igualtat a la Universitat de les Illes Balears. Segons les dades del curs acadèmic 2011-12, les carreres universitàries més masculinitzades, en què les dones representen menys del 30 per cent de l’alumnat, són, entre d’altres, Enginyeria Informàtica, Física i Matemàtiques, totes relacionades amb les ciències i l’enginyeria.\nLes joves assistents a la jornada Jo també Puc Fer-ho. Nines i ciència tindran l’oportunitat de conèixer de primera mà dones que ocupen llocs de treball al món acadèmic i professional on normalment estan infrarepresentades. Això farà possible que les alumnes puguin tenir models de referència en els camps de la ciència i la tecnologia, per promoure la paritat de sexes en aquests àmbits professionals. A més, es contribuirà al paper que la Universitat té com a transmissora de valors com la igualtat d’oportunitats i l’equitat de gènere.\nTallers de gènere als centres de secundària de les Illes Balears\nL’Oficina d’Igualtat d’Oportunitats de la Universitat de les Illes Balears vol impartir uns tallers educatius per combatre els estereotips de gènere als centres de secundària de les Illes Balears. Els tallers estarien dividits en dos tipus: un en què, d’una manera més general, es parli dels estereotips i prejudicis de gènere, destinat a l’alumnat de primer cicle; i un altre més centrat en orientació professional sense estereotips de gènere, per a l’alumnat de segon cicle. El motiu de la distinció entre els tallers és millorar l’efectivitat dels continguts d’aquests. D’una banda, s’oferiran continguts més generals sobre estereotips de gènere a l’alumnat de primer cicle, ateses, entre d’altres coses, la seva edat i permeabilitat a aquests aspectes; i d’altra banda, uns tallers més especialitzats en orientació laboral i els estereotips de gènere que es repeteixen en aquest àmbit, destinat de manera prioritària a l’alumnat de segon cicle de secundària, atesa la seva proximitat temporal al moment d’haver d’escollir la branca de coneixement a la qual destinaran els seus futurs estudis.


El parc natural del Fondo a Elx estrena un observatori d'ocells - LOBLANC\nEl Fondo compta ja amb el nou observatori d’ocells sota el nom de ‘Bassa llarguera’. “Un recurs més per als visitants que cada any acudeixen a aquest parc natural amb la finalitat de gaudir d’aquest espai d’alt valor ecològic que forma part d’Elx”, així ho ha assenyalat la regidora de Medi Ambient, Esther Díez, acompanyada del president de la Junta Rectora, Vicent Sansano, el director del parc natural, Francisco Martínez, i la regidora de Medi Ambient de Crevillent, Estefanía Salinas, en la inauguració de la instal·lació.\nDíez ha manifestat la voluntat de l’Ajuntament de continuar treballant de manera coordinada amb la Conselleria de Medi Ambient per a acostar i facilitar l’entrada al parc als il·licitans i il·licitanes. “La idea és que la ruta connecte amb l’entorn del Museu de Puçol que permeta que tota la part Aquest del paratge tinga l’accés des d’aquest punt. Per tant, de cara al pròxim any posarem en marxa una ruta que comence pel terme municipal d’Elx per a fer més accessible aquest entorn als ciutadans ja que actualment l’accés es troba en el costat oposat. A més, intentarem instal·lar algun altre observatori que permeta posar en valor la biodiversitat que existeix”, ha destacat l’edil.\nDíez ha incidit en què “el que busquem és promoure aquesta joia de la naturalesa perquè la ciutadania il·licitana la conega”.\nEl director del parc, per part seua, ha explicat que durant tot l’any es fan diversos treballs en el paratge. A més de tasques de conservació també es realitzen d’ús públic. L’estructura de fusta ha sigut instal·lada per la brigada, composta per quatre empleats, i permet observar i fotografiar a algunes espècies d’ocells com a flamencs, entre altres, que allí habiten. “Des d’aquest observatori podem veure a simple vista la quantitat d’exemplars d’ocells aquàtics de la zona” ha afegit l’edil.\nSegons ha explicat la regidora el Consistori té un paper fonamental per a la preservació del Fondo a través de l’estratègia de desenvolupament sostenible ‘Elx2030’, amb la qual es porta treballant des de fa anys. “El parc es caracteritza, a part de per el seu valor històric i turístic, pel valor natural de primer ordre que tenim la sort de posseir en nostre acabe municipal”, ha subratllat la regidora.\nQuant a les activitats i visites, l’edil ha assenyalat que continuaran amb normalitat malgrat la pandèmia de la covid-19. El parc natural està obert en horari de visites de 9 a 14 hores (dimarts, dijous i divendres) i de 9 a 12.30 hores (dimecres, dissabte i diumenge).\nPer part seua, Sansano ha recalcat que “amb aquest observatori completarem les rutes verda i blava i esperem que molt prompte amb l’ajuda de l’Ajuntament puguem continuar fins a arribar a la zona del Vessador i connectar així amb el Museu de Puçol”.\nEl primer Concert “Benalúa Rock” arriba el 14 de setembre de la mà de l’Associació de Comerciants del barri\nJaume Marzal mostra a la Fundació Frax una exposició amb el resultat dels seus viatges


Castelló reivindica la presència femenina als festivals a la taula de debat de les Jornades TIIM - Castellonplaza\nImatge d'arxiu de la passada edició de l'Arrankapins. Foto: CARLOS PASCUAL\nCASTELLÓ. La taula de debat de les II Jornades TIIM (Turisme & Indústria Musical) Decisions polítiques i indústria musical després d'una pandèmia ha acollit este divendres l'exposició del projecte per al festival Arrankapins del Grau de Castelló, que ha defés l'Ajuntament de Castelló dins de la programació de la Fira Valenciana de la Música Trovam Pro Weekend.\nLa tècnica de programació cultural Imma Beneyto ha estat la responsable de defensar un festival que fa una aposta cada vegada més clara per la presència femenina, buscant la diferència amb els grans festivals massificats de la província i proposant activitats alternatives i culturals dins l’espai verd del Pinar. L’Arrankapins destaca per dur-se a terme en un entorn que connecta emocionalment en la població de Castelló i que barreja el rock&roll amb tot tipus de gèneres musicals. A més a més, el festival busca promocionar els grups locals i valencians, així com la presència femenina en el cartell.


Comença una missió d’empreses catalanes del sector dels videojocs a Corea del Sud. Institut Català de les Empreses Culturals\nComença una missió d’empreses ...\nComença una missió d’empreses catalanes del sector dels videojocs a Corea del Sud\nEn el marc d’una missió organitzada per l'ICEC i ACCIÓ, les empreses catalanes participaran a la fira G-Star i exploraran les oportunitats que els ofereix el mercat sud-coreà, en què el sector dels videojocs genera 8.800 milions d’euros i concentra gairebé 900 empreses.\nUna delegació de sis empreses catalanes del sector dels videojocs viatja a Corea del Sud aquesta setmana per participar a la fira G-Star i buscar oportunitats d’internacionalització. Aquesta activitat forma part d’una missió empresarial organitzada per l'ICEC i ACCIÓ –l’agència per a la competitivitat de l’empresa de la Generalitat de Catalunya, depenent del Departament d’Empresa i Coneixement.\nLes empreses catalanes que hi participen són Barspin Studios, Giantfox, Melbot, Novarama, Snowpeak Studio i The Breach Studios. Aquesta delegació comptarà amb una agenda individual i col·lectiva de reunions amb l’objectiu de conèixer les oportunitats de negoci que ofereix el mercat coreà en l’àmbit dels videojocs. D’aquesta manera, les set empreses catalanes visitaran la capital del país, Seül, i la ciutat de Busan, on se celebra la fira, i es reuniran amb actors de l’ecosistema coreà com KOCCA (l’agència del govern coreà que promou el sector cultural i la indústria dels continguts al país), la Korea e-Sports Association (l’organisme que gestiona el sector dels esports electrònics) o les empreses Kakao Games, Pinkfong o Smilegate.\nPer la seva banda, a Catalunya es concentren 130 empreses del sector dels videojocs que sumen 2.441 treballadors i una facturació de 319 milions d’euros. A banda, segons el Barcelona & Catalonia Startup Hub elaborat per ACCIÓ, actualment hi ha a Catalunya més de 76 startups dedicades a aquest sector.


art ajuts cooperació Idiomes emprenedoria estiu formació ocupacional Voluntariat a l'estranger pràctiques a l'estranger Treballar a l'estranger voluntariat Badalona cultura europa recerca Estudiar a l'estranger premis universitat ofertes de treball ocupació lloguer solidaritat Santa Coloma de Gramenet feina treball tallers participar L'Hospitalet de Llobregat concurs educació pràctiques estudiants estranger habitatge casal ofertes de treball a l'estranger cursos mobilitat europea formació beques\n14è Festival de Música Petit Format\nDel 7 al 9 de juliol la Biblioteca de Can Sumarro de l'Hospitalet (C. Riera de l'Escorxador, 2) acull el festival de música Petit Format. Un festival que barreja propostes de bandes emergents com Maria Arnal i Marcel Bagés amb...\nconcerts, festival, gratis\nEl dia 6 de febrer celebra el "Carnavalassu" al Polidor\nA partir del dia 6 de febrer, el Centre de producció Cultural i Juvenil Polidor començarà a obrir les seves portes els dissabtes a la tarda i ho farà amb la festa de Carnestoltes. Aquell dia i a partir de les 16.30h...\nconcerts, Sant Adrià de Besòs\nSi teniu menys de 25 anys i la vostra passió és la música, apunteu-vos al Festival Brot, teniu temps fins l'1 de març. Podeu participar en la categoria Brot (si el grup està format per joves de fins a 25 anys)...\nconcerts, concurs, festival, música\nVespre de la Solidariat a Santa Coloma\nAquest dissabte 24, de 17 a 22h, al Centre de Recursos Juvenils Mas Fonollar es celebrarà el "Vespre de la Solidaritat", Ciutat de Pau, Ciutat Refugi. Una activitat adreçada a tota la ciutadania colomenca i que vol...\nconcerts, solidaritat, tallers\nAquest divendres, She Owl al especial RefugiArT\nEl proper divendres 16 d'octubre, els californians She Owl arriben al refugi antiaeri de la Placeta Macià, a les 21h. She Owl és el projecte conjunt de Jolanda Moletta i Demian Endian, originaris d’Itàlia i adoptats...\nconcerts, música, Sant Adrià de Besòs\nComença Mercè Música i el BAM!\nDel 18 al 24 de setembre la ciutat de Barcelona s'omple de música amb més de 90 actuacions diferents en 11 escenaris diferents gràcies al Mercè Música i al BAM durant les Festes de la Mercè amb concerts...\nBarcelona, concerts, música


Global icon-chevron-right Espanya icon-chevron-right Barcelona icon-chevron-right Can Ferraiuolo\nCan Ferraiuolo (TANCAT)\nÉs un lloc ideal (o no) per a una visita en estat de consciència mercurial. Es troba a Sant Gervasi però podria estar ubicat al planeta Melmac. El bar està farcit de tones de records friquis: ninots, caretes, pòsters, monstres, no hi ha un sol racó que no estigui habitat per alguna aberració de plàstic. I és normal: el seu propietari és un argentí que respira cultura comiquera i freak per tots els porus. El lloc té pedrigrí: el mateix Mike Mignola, autor de Hellboy, l'ha visitat alguna vegada i hi ha deixat algun dibuix. La millor teràpia de xoc per lluitar contra la claustrofòbia.


Esports informa de les tasques de ressembra del camp de futbol - Altea Digital\nEsports informa de les tasques de ressembra del camp de futbol\nLa Regidoria de Joventut i Esports, encapçalat per Pere Barber, ha informat de les tasques de ressembra del camp de futbol de gespa natural de la Ciutat Esportiva que s’han dut a terme del 15 al 19 d’octubre.\n“El procés de cobertura vegetal per formar un tapís verd i uniforme ha tingut una durada de 20 dies”, com ha senyalat el regidor. A més, ha explicat que “aquestos treballs de regeneració de gespa natural del camp de futbol s’han dut a terme a la tardor, perquè el tipus d’herba d’aquest camp procedeix de clima subtropical i aquesta és la millor època per a realitzar la ressembra”.\nConcretament, els treballs de ressembra del camp han consistit en: airejat i descompactació del terreny de joc amb maquinària adient; poda d’arrels i retirada de restes; ressembra de la gespa aportant una barreja de llavors apropiada per a ús esportiu; raspat de la superfície per a la seua homogeneïtzació i fertilització amb adobs minerals especials per a aquest tipus de camps.\nPere Barber s’ha mostrat molt satisfet amb el resultat de la ressembra i ha senyalat que “en breu els equips de futbol de les escoles municipals i la UD Altea podran gaudir d’un immillorable terreny de joc per practicar els seus respectius esports”.\nCal destacar que Altea es un dels pocs municipis que encara disposa d’aquest tipus de camp de futbol, situant-lo com un dels referents a nivell de turisme esportiu a la Comunitat Valenciana.\nEsports informa sobre la ressembra anual de la gespa…\nEsports millora les instal•lacions del camp de futbol\nMedi Ambient informa sobre les tasques de neteja i…\nEsports impulsa un projecte per a la renovació i…


Redacció Vilanova i la Geltrú 10-09-2017 8:24 Lectures 2602\nEl periodista Albert Mallofré en un moment del seu repàs a la història dels guardonats. ACN\nEl periodista i crític musical Albert Mallofré ha mort aquest dissabte a Barcelona als 92 anys, segons ha pogut confirmar l'ACN. Nascut a Vilanova i la Geltrú, el 1926 es va iniciar com a columnista al setmanari local de Vilafranca del Penedès i, un cop llicenciat, va fer de corresponsal de diverses publicacions esportives. Del 1959 al 1974 Mallofré va col·laborar amb la revista 'Destino' i a partir del 1964 va treballar amb 'La Vanguardia', on va dirigir la secció de Cultura i Espectacles durant anys. També va col·laborar amb diverses emissores com Ràdio Joventut, Ràdio Barcelona, Catalunya Ràdio i Catalunya Música. I va ser promotor i impulsor discogràfic i de diversos concerts i festivals de música.


La comissió del «fracking» cita el ministre d'Indústria i el conseller de Territori - Diari de Girona\nLa comissió del «fracking» cita el ministre d'Indústria i el conseller de Territori\nTambé escoltarà ecologistes, empresaris i experts que exposaran els seus punts de vista sobre aquesta tècnica\nbarcelona | efe 26.07.2013 | 09:16\nL´oposició al "fracking" ha estat molt contundent a les comarques del Ripollès i la Garrotxa. diari de girona\nLa comissió del Parlament que estudiarà la tècnica de la fractura hidràulica, més coneguda com a fracking, va aprovar ahir un total de 35 compareixences, entre elles la del ministre d'Indústria, José Manuel Soria, i la del conseller de Territori i Sostenibilitat, Santi Vila.\nLa comissió va aprovar totes les compareixences per unanimitat, excepte les dels quatre membres del Govern espanyol, que van comptar amb el vot contrari del PPC, segons que va informar el Parlament.\nLa previsió és que les sessions arrenquin al setembre i que en la primera el Govern català presenti l'informe que va encarregar a un grup de treball i que ha de permetre-li fixar una posició sobre la investigació i l'extracció d'hidrocarburs mitjançant el mètode de la fractura hidràulica, que ha generat un fort rebuig social.\nPer aclarir dubtes sobre aquesta tècnica, la comissió citarà a comparèixer 35 polítics, ecologistes, empresaris i experts, que exposaran els seus punts de vista sobre aquesta controvertida tècnica.\nA més de Soria i Vila, la comissió va acordar les compareixences dels secretaris d'Estat d'Energia, Alberto Nadal; d'Hidrocarburs, Sergio López, i de Mines, José María Zapardiel.\nTambé aniran al Parlament els alcaldes d'Agramunt, Bernat Soler, i Riudaura, Eulàlia Masana, així com altres membres de l'executiu català i els administradors de les empreses Montero Energy Corporation i Teredo Oils, que havien sol·licitat poder investigar l'existència d'hidrocarburs en diverses zones de Catalunya, encara que la Generalitat, per ara, els ha denegat l'autorització.\nEl Parlament rebrà així mateix membres d'entitats ecologistes com Greenpeace, contràries a l'ús del fracking, i nombrosos experts en geologia, medi ambient i energia.\nLa Generalitat no té competències en l'explotació de recursos energètics, que són de l'Estat, així que el seu paper es limita a la concessió dels permisos d'investigació.


Política de privadesa – Santi Capó\n1. Dades identificatives del lloc web:\nEn compliment de la Llei 34/2002 de Serveis de la Societat de la Informació i de Comerç Electrònic d’Espanya, li informem que aquesta pàgina Web és propietat de Santi Capó Capella, amb domicili a Maó, avda. Josep Anselm Clavé, 262 , amb C.I.F. 41734648K. Amb telèfon 971366340 i correu electrònic d’atenció al client santicapojoies@gmail.com. Aquesta pàgina Web es regeix per la normativa exclusivament aplicable a Espanya,quedant sotmesa a ella, tant nacionals com estrangers que utilitzin aquesta Web.L’accés a la nostra pàgina web per part de l’USUARI és gratuït i està condicionat a la prèvia lectura i acceptació integra, expressa i sense reserves de les presents CONDICIONS GENERALS D’ÚS vigents en el moment de l’accés, que preguem llegeixi detingudament. L’USUARI en el moment que utilitza el nostre portal, els seus continguts o serveis, accepta i se sotmet expressament a les condicions generals d’ús del mateix. Si l’usuari no estigués d’acord amb les presents condicions d’ús, s’haurà d’abstenir d’utilitzar aquest portal i operar per mitjà del mateix. En qualsevol moment podrem modificar la presentació i configuració del nostre web, ampliar o reduir serveis, i fins i tot suprimir-la de la Xarxa, així com els serveis i continguts prestats, tot això de forma unilateral i sense previ avís.\nLa simple i mera utilització de la Pàgina atorga la condició d’usuari de la Pàgina, bé sigui persona física o jurídica, i obligatòriament implica l’acceptació completa, plena i sense reserves de totes i cadascuna de les clàusules i condicions generals incloses en l’Avís legal. Si l’Usuari no estigués d’acord amb les clàusules i condicions d’ús d’aquest Avís Legal,\ns’abstindrà d’utilitzar la Pàgina. Aquest Avís Legal està subjecte a canvis i actualitzacions de manera que la versió publicada\nper Santi Capó Capella pot ser diferent en cada moment en què l’Usuari accedeixi al Portal. Per tant, l’Usuari ha de llegir l’Avís Legal en totes i cadascuna de les ocasions en que accedeixi a la Pàgina.\nL’Usuari està obligat i es compromet a utilitzar la pàgina i els continguts de conformitat amb la legislació vigent, l’Avís Legal, i qualsevol altre avís o instruccions posats en el seu coneixement, bé sigui per mitjà d’aquest avís legal o en qualsevol altre lloc dins dels continguts que conformen la Pàgina, així com amb les normes de convivència, la moral i\nbons costums generalment acceptades. A aquest efecte, l’Usuari s’obliga i compromet a NO utilitzar qualsevol dels continguts amb fins o efectes il·lícits, prohibits en l’Avís Legal o per la legislació vigent, lesius dels drets i interessos de tercers, o que de qualsevol forma puguin danyar , inutilitzar, sobrecarregar, deteriorar o impedir la normal utilització dels continguts, els equips informàtics o els documents, arxius i tota classe de continguts emmagatzemats en qualsevol equip informàtic propis o contractats per Santi Capó Capella d’altres Usuaris o de qualsevol usuari d’Internet (maquinari i programari). L’Usuari s’obliga i es compromet a no transmetre, difondre o posar a disposició de tercers qualsevol classe de material o contingut en la Pàgina, com ara informacions, textos, dades, continguts, missatges, gràfics, dibuixos, arxius de so i / o imatge, fotografies,\nenregistraments, programari, logotips, marques, icones, tecnologia, fotografies, programari, enllaços, disseny gràfic i codis font, o qualsevol altre material al qual tingués accés en la seva condició d’Usuari de la Pàgina, sense que aquesta enumeració tingui caràcter limitador. Així mateix, de conformitat amb tot això, l’Usuari no podrà: Reproduir, copiar, distribuir, posar a disposició o de qualsevol altra forma comunicar públicament, transformar o modificar els Continguts, llevat que es compti amb l’autorització escrita i explícita de Santi Capó Capella que és titular dels corresponents drets, o bé que això resulti legalment permès. Suprimir, manipular o de qualsevol forma alterar el “copyright” i altres dades identificatives de la reserva de drets de Santi Capó Capella o dels seus titulars, de les empremtes i / o identificadors digitals, o de qualssevol altres mitjans tècnics establerts per al seu reconeixement. L’Usuari haurà d’abstenir-se d’obtenir i inclús d’intentar obtenir els Continguts utilitzant mitjans o procediments diferents dels que, segons els casos, s’hagin posat a la seva disposició a aquest efecte o s’hagin indicat a aquest efecte en les pàgines web on es trobin els Continguts o, en general, dels que s’utilitzin habitualment a Internet a aquest efecte sempre que no comportin un risc de dany o inutilització de la Pàgina, i / o dels Continguts.\nLa informació i els continguts que es recullen en el present lloc web, així com el codi font, els dissenys gràfics, les imatges, les fotografies, el programari i els textos i no es permet la reproducció i / o publicació, total o parcial, del lloc web, ni el seu tractament informàtic, la seva distribució, la seva difusió, la seva modificació, la seva transformació ni altres drets reconeguts legalment al seu titular, sense el permís previ i per escrit del mateix. Tots els drets derivats de la propietat intel·lectual estan expressament reservats per Santi Capó Capella. L’Usuari, únicament i exclusivament, pot utilitzar el material que aparegui en\naquest lloc web per al seu ús personal i privat, quedant prohibit el seu ús amb fins comercials o per incórrer en activitats il·lícites.\n4. Disponibilitat de la pàgina\nSanti Capó Capella no garanteix la inexistència d’interrupcions o errors en l’accés a la Pàgina, als seus Continguts, ni que aquest es trobin actualitzats, encara que desenvoluparà els seus millors esforços per a, si escau, evitar-los, resoldre’ls o actualitzar-los. Per tant, Santi Capó Capella no es responsabilitza dels danys o perjudicis de qualsevol tipus produïts\nen l’Usuari que portin causa d’errors o desconnexions a les xarxes de telecomunicacions que produeixin la suspensió, cancel·lació o interrupció del servei del Portal durant la prestació del mateix o amb caràcter previ. Santi Capó Capella exclou, amb les excepcions previstes en la legislació vigent, qualsevol responsabilitat pels danys i perjudicis de tota naturalesa que puguin deure a la falta de disponibilitat, continuïtat o qualitat del funcionament de la Pàgina i dels Continguts, al no\ncompliment de l’expectativa d’utilitat que els usuaris haguessin pogut atribuir a la Pàgina i als Continguts. L’accés a la Pàgina no implica l’obligació per part de Santi Capó Capella de controlar l’absència de virus, cucs o qualsevol altre element informàtic danyós. Correspon a l’Usuari,en tot cas, la disponibilitat d’eines adequades per a la detecció i desinfecció de programes informàtics nocius, per tant, Santi Capó Capella no es fa responsable dels possibles errors\nde seguretat que es puguin produir durant la prestació del servei de la Pàgina , ni dels possibles danys que puguin causar-se al sistema informàtic de l’usuari o de tercers (hardware i software), els fitxers o documents emmagatzemats en el mateix, com a\nconseqüència de la presència de virus a l’ordinador de l’usuari utilitzat per la connexió als serveis i continguts del web, d’un mal funcionament del navegador o de l’ús de versions no actualitzades del mateix.\nSanti Capó Capella és conscient de la importància de la privacitat de les dades de caràcter personal i per això, ha implementat una política de tractament de dades orientada a proveir la màxima seguretat en l’ús i recollida dels mateixos, garantint el compliment de la normativa vigent en la matèria i configurant aquesta política com un dels pilars bàsics en les línies d’actuació de l’entitat. D’acord amb el que disposa l’article 5 de la Llei Orgànica 15/1999, de 13 de desembre, de Protecció de Dades de Caràcter Personal, l’informem que les dades que ens faciliti voluntàriament a través dels formularis, via correu electrònic o telèfon seran incorporades a un fitxer automatitzat. El va registrar i tractament d’aquestes dades té com a finalitat la gestió de les seves comandes, així com la realització d’estudis de màrqueting per oferir-li, de forma segmentada i personalitzada, informació pròpia sobre equips i promocions especials per a clients. Segons el que disposa la Llei Orgànica de Protecció de Dades de Caràcter Personal (LO 15/1999), Vostè pot exercitar en tot moment els seus drets d’accés, rectificació, oposició i cancel·lació de les dades personals.\n6. Limitació de responsabilitat:\nSanti Capó Capella exclou tota responsabilitat per les decisions que l’Usuari pugui prendre basat en aquesta informació, així com pels possibles errors tipogràfics que puguin contenir els documents i gràfics de la Pàgina. La informació està sotmesa a possibles canvis periòdics sense previ avís del seu contingut per ampliació, millora, correcció o actualització dels continguts.\n7. Disponibilitat dels continguts:\nLa prestació del servei de la Pàgina i dels Continguts té, en principi, durada indefinida. Santi Capó Capella no obstant això, queda autoritzat per a donar per acabada o suspendre la prestació del servei de la pàgina i / o de qualsevol dels Continguts en qualsevol moment. Quan això sigui raonablement possible, Santi Capó Capella advertirà prèviament la terminació o suspensió de la Pàgina.\nPer qualsevol qüestió que es susciti sobre la interpretació, aplicació i compliment d’aquest Avís Legal, així com de les reclamacions que puguin derivar-se del seu ús, totes les parts que intervenen es sotmeten als Jutges i Tribunals de Espanya (?) renunciant de forma expressaa qualsevol altre fur que pogués correspondre’ls. Legislació aplicable: l’Avís Legal es regeix\nper la llei espanyola. Copyright © 2016 – Santi Capó Capella. Tots els drets d’autor per les lleis i tractats internacionals de propietat intel·lectual. Queda expressament prohibida la seva còpia, reproducció o difusió, total o parcial, per qualsevol mitjà.


Ca Garrió | Terres de l'Ebre\nC/. Creu, 24\n43748 Ginestar, Tarragona, Catalunya\nPhone977 401 909\nEl riu Ebre és un dels principals atractius de la comarca de la Ribera d'Ebre. S'hi troben allotjaments rurals propers que et permetran conèixer de prop algunes de les seves meravelles, com el pintoresc poble de Miravet, la façana fluvial del qual ha estat fotografiada milions de vegades per la seva bellesa.\nTambé és una comarca on les extensions de cultiu de fruita dolça i la gastronomia, amb la tradicional clotxa -pa de pagès buit i farcit d'arengades, sardines, alls, cebes i tomates escalivades- com a plat estrella, faran que la teva estada tingui una aroma i un gust especials.\nDins del nucli de població\nAnimals de granja


Ricard Ustrell viatja fins a l'Uruguai per entrevistar l'expresident del país, Pepe Mujica, un home que veu la vida amb la perspectiva dels anys. Sobr\ne el seu passat a la lluita armada, considera que en aquell moment els semblava la via més efectiva per canviar el món. Sobre Catalunya, diu que tenir presos polítics no serveix de res.\nPassegem per París amb un home que va encapçalar el govern francès durant dos anys. Ara, després de sortir per la porta del darrere i d'haver intentat\nsumar-se al projecte d'Emmanuel Macron, sona com a possible candidat de Ciutadans a l'alcaldia de Barcelona.\nRicard Ustrell passeja per Sarrià de Ter amb el president del Parlament, Roger Torrent, que reacciona davant la moció de censura que ha fet caure el g\novern de Mariano Rajoy. Torrent espera que es demostri que es poden obrir vies de diàleg entre el nou govern d'Espanya i el nou govern de Catalunya.\nRicard Ustrell recorre els carrers del centre de Girona amb Gerard Quintana i passegen pel passat de música, drogues i rock and roll. Quintana reconei\nx que abans no era independentista: "Qui ens havia de dir que estaríem defensant el que estem defensant. Aquesta revolució no seria nacionalista si no hi hagués un nacionalisme dominant que utilitza els seus drets de conquesta."\nRicard Ustrell passeja per Mollet amb l'exsocialista Montserrat Tura, recreant els escenaris que apareixen al seu llibre "Revolució pagesa". Tura es d\neclara socialista, i assegura que li encantaria "tornar a veure un PSC que defensi aquell catalanisme transformador, ferm, capaç de plantar cara a les institucions de l'Estat."\nL'escriptora, editora i traductora Rosa Regàs convida Ricard Ustrell a dinar a la casa que té a Llofriu. Entre plat i plat ens parla de la seva dura i\nnfància com a filla de republicans, de la seva etapa més gloriosa de la Gauche Divine, i fa una crítica duríssima a com s'està fent el procés d'independència de Catalunya.\nRicard Ustrell passeja per la capital francesa amb el mític corresponsal d'"El País" Enric González. S'aturen a fer un cafè molt a prop de la Universi\ntat de la Sorbona, on parlen profundament de l'ofici del periodisme, de política i de l'estat espanyol. González és actulament el corresponsal d'"El Mundo" a París i col·labora amb diversos mitjans.\nRicard Ustrell passeja amb Clara Segura per Sant Feliu de Llobregat, on ella resideix. Descobrim on va començar a fer teatre i quins somnis ha pogut c\nomplir. I parlem de feminisme, d'amor, de maternitat, del masclisme al teatre i d'on li ve aquesta vena més gamberra.\nDues víctimes de violència de gènere ens han explicat els seus casos a "El suplement". La Montserrat Reyes va patir maltractaments durant anys per par\nt de la seva parella, i l'Aurora Marín, maltractaments i agressions sexuals per part d'un familiar pròxim quan ella tot just era una nena.\nRicard Ustrell viatja fins la franja d'Aragó i la Catalunya Nord per comprovar l'estat de salut del català, quan no té el paraigua de la immersió ling\nüística. Parlem amb professors de català, directores d'institut i escriptors locals, com el Josep Anton Chauvell o el Josep-Lluís Lluís.\nRicard Ustrell es desplaça fins Arenys de Mar per conversar amb la Paquita i la Lolita Rexach, les germanes que des de fa molts anys capitanegen el fa\nmosíssim restaurant Hispania. I tasten el seu plat estrella, els pèsols. Carme Ruscalleda i Joaquim Maria Puyal s'han volgut sumar als elogis a aquestes dues entranyables germanes.\nEls fenicis a la península Ibèrica


Santpedor recupera l'activitat castellera - Ona Bages\nInici Bages Santpedor Santpedor recupera l’activitat castellera\nEls Castellers de Santpedor van reactivar ahir l’activitat castellera. Això sí, ho van fer amb assajos de canalla i encara no tenen marcada al calendari la data pel retorn dels adults. En aquest primer assaig hi van participar la vintena de persones que preveu el Procicat comptant la canalla i l’equip de canalla. El pla de retorn als assajos també preveu que cada grup d’assaig no pot coincidir o intercanviar amb persones d’un altre grup d’assaig al local.\nEn qualsevol cas, la colla santpedorenca només assajarà amb els més petits i els encarregats de dur-lo seran l’equip de canalla. El d’ahir el van fer a la Placeta del Born, a la porta del local i abans d’arrencar no sabien quina resposta rebrien de la canalla. Durant l’assaig, però, la cap de canalla, Aina Fernandez, explicava a Ona Bages que en tenien moltes ganes.\nI creu que la canalla dins del món casteller pot recuperar més ràpidament del que sembla el nivell que tenien abans de la pandèmia. Un altre escull per tornar al nivell de la colla, però, és convèncer als adults que tornin al local.\nDe les mesures actuals, 20 persones per assaig i sense poder-se intercanviar, Fernandez creu que són minses.\nLa colla santpedorenca, doncs, està pendent de les noves mesures que vagi anunciant el Procicat per poder anar ampliant assajos i tornar a l’activitat social que envolta el fet casteller.


2018 - Mallorca - Catalán - International Bagpipe Organisation\nFourth International Bagpipe Conference (English)\nPlazo de Presentación de Trabajos (Castellano)\n9-11 març 2018\nEntrega de documents: 15 octubre 2017\nNotificació de aceptació: 15 noviembre 2017\nLa Conferència tindrà lloc a l’Arxiu del Regne de Mallorca, a Palma, Mallorca, el dissabte 10 de març de 2018. Seran benvingudes totes les presentacions que tractin directament de cornamuses. Enguany, la Conferència tendrà lloc a Espanya i, a més de l’anglès, els idiomes oficials inclouran el castellà i el català. La convocatòria estarà oberta fins al 15 d’octubre del 2017.\nLa Conferència durarà tres dies i s’iniciarà amb un concert d’inauguració el divendres 9 de març i conclourà amb el diumenge 11 de març a la tarda. La Conferència pròpiament dita serà el dissabte 10 de març.\nTotes les presentacions que tractin directament de cornamuses són benvingudes. Els temes d’interès inclouen:\n• Organologia / Classificació\n• Mètodes de tocar / Ornamentació\n• Antropologia social i/o cultural\n• Recerca històrica / Iconografia / Història recent\n• Fabricació de cornamuses\n• Arxius / Enregistraments / Col·leccions\nAltres temes relacionats amb el món de les cornamuses són igualment d’interès.\nEls participants interessats han de lliurar un títol, un resum d’un màxim de 250 paraules, una afiliació institucional o professional i una adreça de correu abans del 15 d’octubre de 2017 a l’adreça electrònica següent: internationalbagpipeorg@gmail.com.\nA causa del gran volum de proposicions rebudes en anys passats, els resums de persones que participen per primera vegada en la Conferència o que no hi van participar el 2016 tendran prioritat. D’aquesta manera es pot afavorir una representació més àmplia de presentadors. No obstant això, animem a tothom a assistir a la Conferència, independentment de si són presentadors o no ho són.\nLes persones amb resums acceptats rebran una notificació el 15 de novembre de 2017.\nHi haurà un nombre limitat de beques per a despeses de presentadors internacionals. Trobareu més informació al web en els propers dies.\nIndependentment que presentin ponències o no en presentin, volem convidar tota persona interessada a assistir a la Conferència i a intercanviar coneixements amb els participants internacionals.\nS’organitzarà un esdeveniment social dissabte vespre en un local al centre de Palma on es podrà tocar música de manera informal.\nLa Conferència s’inaugurarà amb un concert amb grups locals, nacionals i internacionals al Teatre Xesc Forteza, al barri antic de Palma.\nEs farà una reunió pública del nou comitè de l’Organització Internacional de Cornamuses a l’Arxiu del Regne de Mallorca, al matí.\nDesprés, s’organitzarà un esdeveniment amb els Xeremiers de Sóller i els Xeremiers des Puig de sa Font, dues agrupacions de xeremies de Mallorca, que inclourà trens històrics i fàbriques d’oli... Podreu trobar més informació al web.\nPer a més informació o detalls sobre les conferències passades, no dubteu a visitar el web www.internationalbagpipeorganisation.com.


L'empresa també volia desnonar la família que viu en un pis que fins fa una setmana era un narcopís\n4 min. Barcelona 14/02/2020 19:17\n651x366 Un dels bombers parlant amb la comitiva judicial i amb la treballadora del SIPHO durant l'intent de desnonament / PERE TORDERA Un dels bombers parlant amb la comitiva judicial i amb la treballadora del SIPHO durant l'intent de desnonament / PERE TORDERA\nEl fons d'inversió francès Spirit Reim va anunciar fa tres anys que "acabava de tancar la compra" del bloc número 13 del carrer Còdols, al Barri Gòtic de Barcelona. Després de fer una inversió de 7,4 milions d'euros, l'empresa va explicar que rehabilitaria "completament" l'edifici per fer pisos d'alt estànding al centre de la ciutat. Des de llavors, les entitats Resistim al Gòtic i Raval Rebel denuncien que el fons ha expulsat les famílies que hi vivien i que ja només queden tres pisos amb veïns. Però l'Ajuntament de Barcelona ha aturat les obres que es feien al bloc perquè la propietat no ha reallotjat els veïns que encara hi viuen. La llei obliga els propietaris a reallotjar els inquilins mentre es facin obres a l'edifici. En un dels pisos d'aquest bloc, que fins fa una setmana era un narcopís, hi viu d'ocupa una família refugiada de Colòmbia que l'empresa volia fer fora aquest matí. Finalment, però, el desnonament no ha tirat endavant.\nEls tècnics municipals van visitar l'edifici dijous i després d'inspeccionar-lo van precintar les obres. Segons fonts del consistori, el fons inversor ha "vulnerat" el dret dels llogaters perquè està obligat a oferir un reallotjament mentre dura la remodelació, que exclou els tres pisos amb veïns. La inspecció de l'Ajuntament apunta que les zones comunes no tenen llum i que les escales estan en mal estat, cosa que fa "disminuir" les condicions de seguretat. L'informe dels tècnics també recull la brutícia, la pols i el soroll de la rehabilitació. Com que la propietat "no ha pogut acreditar" que hagi ofert un reallotjament, el consistori ha frenat les obres perquè afecten els veïns que continuen al bloc.\nPerò, en canvi, els representants del fons d'inversió negaven aquest matí que el motiu del precintament fos el reallotjament. És més, l'empresa ha al·legat que s'havia de desnonar la família que ocupa el pis on els traficants venien droga perquè no era segur. Ha sigut la treballadora del Servei d'Intervenció en situacions de Pèrdua de l'Habitatge i Ocupacions (SIPHO) de l'Ajuntament, que fa d'intermediari en els desallotjaments, que ha recordat que els tècnics municipals també van visitar el pis ocupat i van descartar precintar-lo per seguretat. Tot i l'actuació del SIPHO, la comitiva judicial, que era el primer cop que intentava fer el desnonament, ha reclamat que algú es fes responsable de l'estat de l'edifici perquè no tenia l'informe dels tècnics. I la patrulla dels Mossos ha avisat els Bombers.\nMentre els bombers no arribaven, la tensió creixia entre els veïns, que s'havien concentrat contra el desallotjament. També retreien als representants del fons inversor que no s'haguessin preocupat pel narcopís perquè dissabte, després de l'operatiu policial que el va tancar, no es van presentar per blindar la porta i els traficants van intentar ocupar-lo de nou. Per evitar que els camells s'hi tornessin a instal·lar, els veïns van proposar a la família colombiana d'anar-hi a viure.\n651x366 Un dels bombers entrant amb el precinte a la planta baixa, on els apuntalaments estaven fora de lloc / PERE TORDERA Un dels bombers entrant amb el precinte a la planta baixa, on els apuntalaments estaven fora de lloc / PERE TORDERA\nQuan els bombers han arribat i han entrat al bloc, han confirmat que el pis que volien desnonar no tenia risc d'esfondrament. De fet, l'única actuació que han fet ha sigut precintar els apuntalaments de la planta baixa, que estaven fora de lloc. Després d'això, la comitiva judicial ha aturat el desallotjament fins a nova data.\nUna solució per als veïns\nTot i que el desnonament s'ha pogut frenar, el portaveu de Resistim al Gòtic, Martí Cusó, ha lamentat que la majoria dels veïns del número 13 del carrer Còdols ja han marxat de l'edifici després de rebre la pressió de la nova propietat, que va arribar a contractar l'empresa Desokupa per fer-los fora. Dels tres veïns que queden al bloc, un d'ells també està sota l'amenaça d'un desnonament, que han intentat executar tres cops. Per això, Cusó ha reclamat que el fons d'inversió ofereixi un lloguer social a aquest veí i a la família que viu a l'antic narcopís, que són set persones amb menors. El fet és que el reallotjament que la propietat ha d'oferir als veïns que queden als pisos, com ha exigit l'Ajuntament, només inclou els llogaters amb contracte vigent.


La impremta es va inventar al segle XV. Permet per mitjà de la pressió a una superfície entintada, la reproducció de textos escrits i imatges per un mitjà d'impressió. La va inventar Johannes Gutenberg\nEl matrimoni Arnolfini és un quadre del pintor flamenc Jan van Eyck. Representa el ric mercader Giovanni Arnolfini i la seva esposa Jeanne Cenami, establerts a la ciutat de Bruges entre 1420 i 1472, on van prosperar econòmicament.\nÉs la quarta de les etapes en que es divideix tradicionalment la historia a Occident i on es desenvolupen arts com el renaixement, el barroc o el neoclassicisme.\n(1463-1503) Va ser de les poques dones amb un poder efectiu en el tauler polític italià de el Renaixement i va saber guanyar-se l'admiració de personatges tan distingits com el mateix Maquiavel. També va escriure un llibre “Caterina Sforza Gli Experimenti: A Translation”.\nUn paracaigudes és un aparell que et permet reduir la velocitat d'un cos dins l'atmosfera, especialment en un descens o una caiguda i es va inventar al 1480 per Leonardo Da Vinci\nÉs un instrument de navegació que mesurava l´altura del sol o de la estrella polar i el va inventar Martin Buhaim\nEl naixement de Venus és un quadre del pintor Italià Sandro Botticelli. Va ser pintat entre el 1482 i 1486 el moviment pictòric és Quattrocento en tremp. El naixement de venus simbolitza el misteri mitjançant el qual el missatge diví de la vellesa i l’amor fou atorgat al món.\nVenus arriba a la vida i a la humanitat sobre una petxina, que és un símbol de fertilitat, envoltada d’un aura de misteri.\nCristòbal Colon va descobrir Amèrica al 1492.\nLa noia es la esposa del Francesco Giocondo\ncinquecento va ser pintat entre el 1503 i 1506\nL'autor és Michelangelo Buonarroti a l’any 1511.\nEs un tremp situat a la Capella Sixtina del Vaticà, pertany al Renaixement Italià del Cinquecento i es un quadre religiós. En aquest tremp déu està representat després de fer la creació de l’home i Adam i déu estan a punt de tocar-se amb el dit índex.\nEs va fer la primera volta al món entre el 1519-1522. La van fer una expedició de cinc vaixells amb 239 homes\nSofonisba Anguissola (Cremona, 1532 - Sicília, 1623). Va ser una pintora famosa del renaixement italià.\nL'arribada dels embaixadors\nL’autor es Victore Carpaccio i el moviment pictòric es Cinqueccento. El quadre representa els ambaixadors d'Anglaterra arriben a Venècia.\nLa tècnica pictòrica utilitzada és l'oli, aquesta tècnica és aplicada en una tela de dimensió 4,8 m x 3,6 m.\nEl microscopi és un instrument que permet augmentar extraordinàriament la imatge de la mostra a observar, fent visible allò que no es veu a ull nu i es va inventar a l´any 1590 per Zacharias Janssen\nAquest invent consisteix en un bulb que conté mercuri connectat a un tub de vidre de petit. Va ser inventat per Gaileu Galilei al 1592\nCaterina d’Erauso (Espanya, 1592 - Méxic, 1650). Va ser monja, militar i escriptora hispana\nArtemisia Lomi Gentileschi (Roma, 1593 - Nàpols, 1563. Va ser una pintora caravaggisme.\n(Barcelona, 1594 - Avinyó, 1653). Va ser filòsofa, escriptora, religiosa i traductora.\nMargaret Cavendish (1623-1673). Duquessa de Newcastle. Va ser una aristòcrata anglesa a més d'una prolífica escriptora, filòsofa i científica.\nJosefa de Óbidos (Espanya, 1630 - Portugal,1684) va ser una de les pintores més importants de l'època Moderna.\nMaria Winkelmann Kirch, (Leipzig, 1670 - 1720). Va ser astrònoma.\nMary Read (Londres, finals del segle XVII - presó de Jamaica, 1721). Va ser una pirata i marinera britànica.\n(Paris, 1706 - Lunéville, 1749). Va ser matemàtica.\nCamara de busseig\nUna campana de busseig és una cambra rígida utilitzada per al transport dels bussejadors a una certa profunditat dins l'oceà i va ser inventada per Edmun Halley\nEtta Llobarro Johanna Aelders\n(Groninga, 1743 - 1799). Va ser espia\n(1758 - 1836). Va ser una química francesa.\n(Xina, 1768 - Xina, 1792). Va ser poetessa, matemàtica, astrònoma i escriptora.\nLa maquina de vapor va ser creada per James Watt. El seu disseny va permetre estalviar molt combustible en comparació amb les màquines anteriors.\n(Anglaterra, 1775 - Anglaterra, 1817). Va ser escriptora.\nSamuel Morse i el seu soci Alfred Vail van fer la demostració\nque l'instrument que havien construït per transmetre missatges a distància funcionava.


El Sant Crist de Balaguer ja és també "la casa del papa i de la misericòrdia" | Catalunya Religió\nEl Sant Crist de Balaguer ja és també "la casa del papa i de la misericòrdia"\n- Balaguer es converteix en la cinquena basílica del bisbat Urgell\n[Foto: Bisbat d'Urgell]\n(CR/Bisbat d'Urgell) Celebració solemne a Balaguer. Aquest dimecres l'arquebisbe Joan-Enric Vives ha presidit la celebració de la concessió del títol de Basílica al Santuari del Sant Crist de Balaguer coincidint amb les festes del Sant Crist, la festa major de la ciutat.\nLa Missa d'Acció de Gràcies ha estat concelebrada per sacerdots de tota la diòcesi, encapçalats pel rector custodi del Santuari, Pau Vidal i l'arxiprest de la Noguera, Joan Pujol. Autoritats, fidels i amics del Santuari han omplert a vessar el temple.\nA l'inici de la celebració l'arquebisbe Vives ha posat en relleu la importància de la distinció que ha rebut aquest Santuari del Sant Crist de part del papa Francesc.\n"Ser basílica ens demana en endavant enfortir els vincles amb l'Església de Roma i amb el Sant Pare i alhora ens responsabilitza de ser un temple exemplar com a centre d'especial acció litúrgica i pastoral", ha remarcat Vives. "Aquesta ara es també la casa del Papa", ha afegit.\nDesprés el secretari general del bisbat, David Codina, ha llegit el rescripte en el que s'anuncia el nomenament, del 22 de juny passat.\nEn la celebració s'han estrenat els símbols basilicals que distingeixen el temple: el conopeu, el tintinabulum i el segell, que han estat dissenyats per artesans especialistes expressament pel Santuari del Sant Crist. El símbols incorporen un fragment de l'himne al Sant Crist de Balaguer escrit per mossèn Jacint Verdaguer: "Siau nostra bandera, Sant Crist de Balaguer". El tintinabulum és una peça realitzada en fusta de llimoner, inspirada en la silueta de l'edifici, i que duu una rèplica exacta feta a escala de la campana del Santuari. El conopeu és de grans dimensions, de formes estilitzades, que duu brodat el seu segell i que ha estat dissenyat per ser dut en processó. Aquests dos símbols han obert la processó d'entrada en l'inici de la cerimònia.\n"Francesc vol que ningú se senti lluny de l'Església"\nEn l'homilia, Joan-Enric Vives ha parlat de les circumstàncies que han permès aquesta designació: l'especial devoció al Sant Crist, l'activitat pastoral que s'hi genera a l'entorn, l'estimació que li tenen els fidels.\nPerò alhora ha fet referència a l'actualitat, en uns moments "en els que sembla que es compliquen molt els lideratges mundial". Per Vives, la resposta de l'Església davant de les incerteses mundials és "ser misericordiosos com el Pare", com s'ha posat en pràctica a la basílica de Balaguer que ha estat temple jubilar durant l'Any de la Misericòrdia. Ha demanat també "'l'amistat entre les nacions".\nD'altra banda, en l'homilia ha fet una defensa de la proposta pastoral del papa Francesc. En continuïtat amb els anteriors papes però posant l'accent "en l'opció pels pobres, una església més pobra, i amiga dels pobres". O en l'atenció als qui aparentment quedaven fins ara més allunyats de l'Església com "prostitutes, homosexuals o lesbianes, transexuals... gent que està lluny o li sembla que està lluny perquè no ha tingut qui l'ajudés a trobar-s'hi a prop".\nHa recordat que sobretot el papa Francesc "vol una església propera que surti a l'encontre de tothom, una església de la proximitat, on es reconeguem tots com a germans". "Vol que ningú se senti lluny", ha insistit recordant també la situació dels divorciats tornats a casar o de les dones. "El papa que vol que la dona trobi un relleu important a l'Església". El repte que ha plantejat Vives a la nova basílica és que pugui respondre a aquesta crida de Francesc: "Aquesta és la casa de Misericòrdia, aquesta és la casa del papa"\nEn acabar la missa han adreçat unes paraules de salutació el conseller d'Empresa i Coneixement, Jordi Baiget -fill de Balaguer- i l'alcalde de Balaguer, Jordi Ignasi Vidal. També han assistit a l'acte altres membres del consistori; la presidenta del Consell Comarcal, Concepció Cañadell; el diputat provincial i alcalde de Penelles, Eloi Bergós; i el Director dels Serveis Territorials EMC a Lleida, Octavi Miarnau.\nTambé ha estat remarcable la presència de religioses de diverses congregacions que han volgut acompanyar les religioses de l'ordre de Santa Clara que formen la comunitat al Sant Crist. I han concelebrat els rectors custodis dels Santuaris de Núria i Meritxell, santuaris d'Urgell que els darrers anys també han estat distingits amb el títol de Basílica.\nQuatre basíliques d'Urgell\nEl dia 22 de juny d’aquest any 2016 el papa Francesc, a través d’un breu pontifici o rescripte de la Congregació per al Culte Diví signat pel cardenal Robert Sarah, va concedir a l’església del Santuari del Sant Crist de Balaguer el títol i la dignitat de Basílica Menor. Una concessió que respon a la petició efectuada per l’Arquebisbe d’Urgell i Copríncep d’Andorra el 9 de maig de 2016.\nEl títol de Basílica menor és una distinció concedida pel papa a aquelles esglésies més importants que, en atenció a la seva història i cultura, vida litúrgica i pastoral, són particularment significatives. La concessió del títol de Basílica Menor procura enfortir la vinculació amb l’Església de Roma i amb el Sant Pare, i alhora promou la seva exemplaritat com a centre d’especial acció litúrgica i pastoral al país i a la diòcesi.\nEl Santuari del Sant Crist de Balaguer se suma així a les altres quatre Basíliques Menors amb què compta la Diòcesi d’Urgell: la Catedral de Santa Maria de La Seu d’Urgell, la Basílica de la Mare de Déu de Valldeflors de Tremp, la del Santuari de Meritxell i la del Santuari de Núria.\nEl papa és l'única persona amb potestat per concedir el títol de basílica a un temple. Només hi ha quatre basíliques amb el rang de basílica major, totes elles situades a la ciutat de Roma: Sant Pere del Vaticà, Sant Joan del Laterà, Santa Maria Major i Sant Pau Extramurs. És competència de la Congregació per al Culte Diví i la Disciplina dels Sagraments la concessió del títol de "Basílica Menor".\nTotes les altres basíliques ostenten el rang de basílica menor, i n'hi ha més de 1.500 a tot el món. Quan el Papa eleva una església a la condició de Basílica Menor li atorga el Dret a lluir a l'altar major dos signes de la dignitat papal i la Unió amb la Santa Seu: el conopeu o umbracle i el tintinabulum. Perquè un temple pugui assolir el títol basilical, ha de reunir tres requisits: ser un temple d'excepcional esplendor, aixecat amb un perfil destacat; ser el focus espiritual de la comunitat que és santuari per a la multitud de devots que acudeixen a ell; i posseir un tresor espiritual i sagrat, donant culte ininterromput al Senyor, a la Mare de Déu i al Sant venerat a ell.\nbasílica, Sant Crist de Balaguer, Joan-Enric Vives, Jordi Baiget, Sant Crist, Balaguer, Urgell, Espiritualitat, Episcopat, Actes, Societat, Papa Francesc


Roba dona Mitjons Semi-llargs preus a Dressinn, comprar, ofertes\nMitjons - Alçada canya: Semi-llargs ()\nCalvin Klein Jeans Logo Bowery\nPuma Sneaker 2 Pack\nPuma Quarter 2 Pack\n$ 6.87 $4.99\nPuma Lifestyle Sneakers 3 Pack\nPuma Lifestyle Quarters 3 Pack\nTommy Hilfiger Sneaker 2 Pack Lurex\nTommy Hilfiger Casual Short 2 Pack\n$ 8.85 $5.99\nLe Coq Sportif Essentials Quarter Nº1\nCalvin Klein Roll Top 3 Pack\nCalvin Klein Repeat Logo\nCalvin Klein Logo Crew 3 Pack\nCalvin Klein The Sexy One Lace\nCalvin Klein Yoga Split Toe\nCalvin Klein Modern Logo Keira Crew\nCalvin Klein Crystal Logo Piper\nCalvin Klein Modern Logo Kayla\nCalvin Klein Crystal Logo Allison\nCalvin Klein Light Touch Taylor Crew 3 Pack\n$ 17.35 $12.99\nStance Starter Zone Tab\nStance Isotonic Tab\nStance Conquer Run Tab\nStance Later Tab\nStance Natural Low\nStance Half Moon\nHead Sneaker 5 Pack\nAconsegueix promocions increïbles amb les últimes novetats de moda ! Trobaràs a dressinn.com els models més buscats de Mitjons i les novetats de la última col•lecció. T’oferim milers de productes de moda amb el preu més baix. Estalvia temps i diners comprant a dressinn, la botiga online de moda . Posem al teu abast les últimes novetats de Mitjons de les millors marques de moda com per exemple Puma, Le coq sportif, Calvin klein, Head, Stance, Nike, Tommy hilfiger, adidas originals, Diesel, Reebok classics.... Mai havia set tant fàcil comprar online tal i com ho demostren les opinions dels clients publicades als llistats de productes de moda . dressinn sempre és la millor opció per fer les teves compres de material de moda . No només trobaràs la major varietat de productes i els preus més baixos. Sinó que també podràs realitzar la compra en un entorn totalment segur i fer el seguiment online de totes les teves compres. No esperis més i fes la compra de material de moda avui mateix. T’ho portem directament a casa! T’oferim una gran varietat de productes de moda per tu i els teus amics a només uns quants clics de distància. A dressinn, la teva botiga de moda online, tenim les últimes novetats de Mitjons a nivell mundial. Si ets un amant de moda a qui li agrada compartir l’esport amb amics o familiars o simplement disfrutar de la naturalesa, tenim milers de productes perquè puguis fer-ho ben equipat!


Serveis turístics > Noves tecnologies > Agències de viatges virtuals\n28/10/04 CincoDias.com Projectes de Lastminute.com\nLastminute.com pensa arribar a la xifra de 100 milions d'euros de facturació a l'any 2006, des dels 36 milions que factura actualment. Projecta la creació d'un portal amb participació de grups hotelers i un operador turístic en la xarxa, col·laborant amb els operadors espanyols. La composició del seu negoci és d'un 40% en vendes de bitllets, un 20% de combinat vol i hotel; un 15% de vendes d'allotjament, un 15% en vehicles de lloguer i un 10% en paquets de vacances\nMés: Operador turístic, Agències de viatges virtuals i Gestió i administració d'empreses.\n14/09/04 Hosteltur.com 64 milions d'usuaris a internet\nSegons dades de la Travel Industry Association of America (TIA), uns 64 milions de nordamericans organitzaren les seves vacances utilitzant internet. La xifra és un 30% del totals d'adults d'aquell país, representant un creixement del 6% en relació a l'any 2002. En total 44,6 milions de consumidors arribaren a efectuar alguna adquisició de bens o serveis turístics per internet, la qual cosa s'interpreta per part dels analistes com un canvi en els gustos dels consumidors quan planifiquen i reserven les seves vacances\nMés: Internet, Agències de viatges virtuals i Hàbits de consum.\n24/08/04 Hosteltur.com Comercialització d'allotjaments a Interent\nAls Estats Units les contractaccions dels hotels des de la seva pròpia pàgina web serà del 33% a l'any 2004, mentre que les agències de viatges tradicionals davallaran fins a un 36%. Són dades d'un estudi de Phocuswright de juliol. Aquest estudi preveu un agument de la comercialització directa als propers anys. En el mercat guanyaran possicions les agències en línia fins arribar a una quota del 54% del mercat al 2006\nMés: Internet i Agències de viatges virtuals.\n03/08/04 Hosteltur.com Internet i turisme al Regne Unit\nEn el Regne Unit el 51% dels clients admet que si les ofertes a internet fossin més altes no tindrien excessius problemes en adquirir les vacances per aquest mitjà. A banda del preu, altres factors que tenen influència en els clients són la por a que dades personals siguin capturades per fer-ne un mal ús (20%), o la realtiva complexitat del procediment (20%). Està previst que al 2007 un 17% del total de la contractació de vacances britàniques es faci per internet\nMés: Internet, Agències de viatges virtuals i Impacte tecnològic.\n30/06/04 Hosteltur.com Reserves d'hotel a internet\nRumbo -agència de viatges en línia- xifra en un 17% el volúm de negoci propi generat a internet per les vendes de places hoteleres. La compra de bitllets d'avió és un 70%, els paquets de vacances un 9% i el lloguer de cotxes un 4%\nMés: Internet, Sistemes informàtics de reserves i Agències de viatges virtuals.\n15/05/04 Hosteltur.com Tourperador virtual\nTui llançarà, associat a George Eisenreich, un touroperador 'on-line' que oferirà la possibilitat de dissenyar al client els seus propis paquets en els àmbits dels segments de sol i platja, turisme urbà i destinacions llunyanes. Des de les agències de viatges del grup TUI es podrà accedir a aquesta mateixa oferta\nMés: Operador turístic, Sistemes de distribució global i Agències de viatges virtuals.\n23/04/04 Hostelur.com Tarifes hoteleres i canals de reserves\nKPMG ha fet un estudi a 310 establiments hotelers de tretze països de tot el món, segons el qual conclou que el preu final varia significativament segons els canal que el client utilitzi per a la contractació. En el cas d'Europa Occidental i Canadà els preus són més baixos a internet que en la recepció de l'hotel en una bona part dels establiments (fins a un 58% al Regne Unit), als Estats Units, en canvi, els preus de les recepcions solen ser més baixos que a la resta de canals de contractació\nMés: Contractació turística, Internet i Agències de viatges virtuals.\n20/03/04 Hosteltur.com Especialització i noves tecnologies en les AA VV\nUn debat organitzat per la Asociación Española de Profesionales de Turismo (AEPT) ha permés fixar alguns dels requeriments futurs dels agents de viatges minoristes: especialització i ús de les noves tecnologies per tal de oferir productes ben estudiats i concrets, com a claus del valor afegit que el client estarà dispost a pagar per l'assessorament del professional.Aquest és un plantejament que, segons AEPT, permetria a les petites empreses competir en l'entorn d'internet sense haver de realitzar grans inversions\nMés: Minorista, Internet, Agències de viatges virtuals i Impacte tecnològic.\n19/03/04 Hosteltur.com Model 'mixte' en les agències de viatges\nEl president de la Cúpula Asociativa de Agencias de Viajes (CAAVE) considera que les agències per a sobreviure hauran 'd'adoptar un model mixte entre el canal virtual i la venda tradicional'. Els dos sistemes es consideren complementaris en les tasques de les empreses, les quals tenen l'incovenient dels alts preus de les aplicacions informàtiques per a la venda de totes les operacions a internet\nMés: Minorista, Agències de viatges virtuals i Professions Turístiques.\n19/02/04 Hosteltur.com Més vendes en les AA VV per Internet\nLa reducció de les comissions pagades a les agències de viatges tradicionals i el cobrament pels serveis en funció dels tipus de bitllets fa que, en alguns casos, els càrrecs d'emissions siguin set vegades menors a les agències per internet. Segons el director general de Rumbo, les agències per internet tenen clares avantatges competitives ja que els seus costs fixes són molt reduïts i, gràcies a la tecnologia, poden augmentar la quantitat de serveis sense incrementar els costos, això augura una gran capacitat de creixement a aquests tipus d'empreses. Però, quina seria la situació sense la reducció de comissions a les agències tradicionals?\nMés: Internet, Agències de viatges virtuals i Avenços tecnològics.\nSistemes de distribució global\nSistemes informàtics de reserves


Què passa entre Lady Gaga i Bradley Cooper?\nCorre el rumor que entre ells hi ha més que una amistat, o això és el que voldrien veure els fans\nLady Gaga i Bradley Cooper durant la seva actuació a la gala dels Oscars 2019, en què van interpretar Shallow, que va guanyar l’Oscar a la millor cançó original. REUTERS\nBarcelonaL’escena no podia ser més romàntica. La cantant Lady Gaga i l’actor Bradley Cooper asseguts un al costat de l’altre davant del piano i dedicant-se mirades còmplices. Això és el que van poder veure milions d’espectadors de tot el món durant l’actuació més esperada de la gala dels Oscars 2019: la d’aquest superduo cantant Shallow, la cançó guanyadora a l’Oscar a la millor cançó original per la pel·lícula Ha nacido una estrella. Probablement una de les balades més romàntiques de l’any i que ha contribuït al desig, des que es va estrenar la pel·lícula, per part de milers de fans que la seva història d’amor a la pantalla es traspassés a la vida real. I no ho han tingut difícil per creure que podria ser una realitat.\nDes del principi la mateixa parella ha contribuït a alimentar aquests anhels, ja que ha confessat en diverses entrevistes la intensa connexió i química que han tingut des del principi, quan ell la va veure cantar en un concert i, més tard, quan Gaga el va convidar a casa i ell va interpretar una cançó. “El vaig sentir cantar i em vaig aturar en sec. Vaig saber que podia encarnar una estrella del rock”, va confessar la cantant en una entrevista.\nTot i això, els rumors s’han accentuat aquestes últimes setmanes, quan s’ha sabut que Lady Gaga ha trencat el seu compromís amb Christian Carino, amb qui s’havia de casar aquest any. De seguida alguns mitjans han assegurat que la separació havia sigut culpa de l’evident complicitat entre la cantant i Bradley Cooper. Més tard, l’exdona de l’actor, Jennifer Esposito, que va estar casada amb ell durant només 4 mesos, va aprofitar per posar-hi cullerada i deixar en evidència l’intèrpret, que en alguna entrevista ha qualificat de “fred i malvat” i un “mestre de la manipulació”. Davant la pregunta que va formular per Twitter l’humorista David Spade, sobre si algú creia que hi havia sexe entre la cantant i l’actor, Esposito va contestar amb un simple “Ja!”\nD’altra banda, aquests dies les mirades també s’han posat sobre Irina Shayk, actual parella de Cooper, a qui s’analitza cada gest i expressió facial, fins al punt que The Sun ha afirmat que, després de l’ensucrada actuació dels Oscars, va deixar de seguir Gaga a Instagram. Tot i això, durant la gala van seure juntes i es van arribar a abraçar.\nAleshores, què hi ha de cert en tota aquesta història? Finalment, Lady Gaga ha trencat el misteri i aquesta setmana ha confessat la realitat en el programa de Jimmy Kimmel : “Sí, la gent va veure amor, i endevina què: això és exactament el que volíem que es veiés”. “ Shallow és una cançó d’amor, Ha nacido una estrella és una història d’amor. Va ser molt important per a tots dos que hi hagués aquesta connexió tota l’estona... Quan cantes cançons d’amor això és el que vols que la gent senti”, declarava Gaga, davant la desil·lusió dels fans. “Soc una artista i crec que el Bradley i jo vam fer una bona feina... T’he enganyat!”, va concloure rient.\nEn anglès es coneix com a shipping i és l’anhel dels fans d’emparellar a la vida real famosos que tenen històries d’amor a la ficció (o fins i tot de vegades ni això). Hi ha molts exemples, com la fictícia relació entre Daniel Radcliffe (Harry Potter) i Emma Watson (Hermione) a la famosa saga de J.K. Rowling. Tot i que més cèlebres van ser les especulacions (i somnis) de molts fans davant d’una possible relació entre Leonardo DiCaprio i Kate Winslet després de l’èxit de Titanic. Des del principi, els dos actors van assegurar que entre ells només hi havia una forta amistat, una realitat massa difícil d’assumir per als fans de la història d’amor entre el Jack i la Rose.\nEls que també van acaparar tota mena de rumors van ser la parella formada per David Duchovny (Mully) i Gillian Anderson (Scully) en els seus papers com a investigadors policials de l’FBI a Expediente X. Uns rumors que els dos intèrprets sempre s’han vist obligats a desmentir en diverses ocasions.\nFins i tot el món de la música també s’ha vist abocat al shipping. Al cantant Ed Sheeran sempre l’han volgut relacionar sentimentalment amb Taylor Swift. Una unió que sempre han desmentit, per a decepció dels fans. De fet, aquesta setmana s’ha sabut que Sheeran es va casar en secret amb la seva amiga de la infància al desembre.


Jornada gratuïta d'Emprenedoria Social i Cooperativisme a Salt - Viu Salt\nJornada gratuïta d’Emprenedoria Social i Cooperativisme a Salt\n27 novembre, 2015 /in Noticies, Salt, Universitats /by Salt Notícies\nl’Espai Municipal d’Ocupació de l’Ajuntament de Salt us convida a la jornada d’Emprenedoria Social i Cooperativisme que es celebrarà el pròxim 15 de desembre de 2015 a la factoria Cultural Coma Cros de Salt.\nL’objectiu de la jornada és posar sobre la taula la rellevància que tenen les inciatives col.lectives d’emprenedoria a l’hora de donar resposta als reptes de la societat actual.\nUna mirada al sector de l’economia social a partir d’algunes experiències d’innovació col.lectiva, que des de diferents sectors participen en l’economia en clau innovadora i més justa en l’intercanvi de productes i serveis, i al mateix temps enforteixen i transformen el territori i la comunitat.\nLa jornada estarà dividida en 2 blocs:\n– Ponència sobre Economia Social i solidària i emprenedoria col.lectiva\n– Taula d’experiències i debat amb diferents coneixedors i professionals del sector.\nInscripció prèvia obligatòria per assistir a la Jornada.\n– EMO: c/ Àngel Guimerà, 88 – 17190 SALT al telèfon 972 40 52 95\n– Per correu electrònic a: formacioemo@salt.cat\n– A l’apartat Agenda/Inscripcions del nostre web: http://emo.viladesalt.cat\nhttp://viusalt.cat/wp-content/uploads/2015/11/jornades-emprenedoria.jpg 3480 1726 Salt Notícies http://viusalt.cat/wp-content/uploads/2018/07/viu.png Salt Notícies2015-11-27 08:16:412017-11-14 09:42:57Jornada gratuïta d'Emprenedoria Social i Cooperativisme a Salt\nEl BLACK FRIDAY arriba a Salt els dies 27 i 28 de novembre El torneig internacional de gimnàstica de Salt és un èxit


Els milionaris del món s'han fet un 2,6% més rics l'últim any\nHi ha gairebé 47 milions de persones amb més d'un milió de dòlars i el 40% viuen als Estats Units\nNOVA YORK Up & down\nBarcelonaLa suma del patrimoni global dels milionaris d'arreu del món ha arribat als 360 bilions de dòlars entre mitjans de l'any passat i mitjans d'aquest 2019. Això implica que són un 2,6% més rics del que ho eren en el mateix punt del 2018, segons l'Informe sobre la riquesa mundial publicat aquest dilluns pel banc Credit Suisse.\nEl nombre de milionaris (persones amb un patrimoni superior al milió de dòlars) també ha augmentat un 2,4% en l'esmentat període: són 46,8 milions de persones. El 40% d'aquest gairebé mig bilió viuen als Estats Units, que és el país que més milionaris concentra. Segueix la Xina, amb un 10% dels rics, i després el Japó (6%). No és fins a la quarta i cinquena posició que apareix Europa al llistat: el Regne Unit i Alemanya concentren el 5% dels milionaris mundials.\nLa meitat del salari mundial, en mans del 10% dels treballadors\nL'informe insisteix, així mateix, en el fet que persisteix la desigualtat. Segons assenyala l'entitat suïssa, el 45% de la riquesa mundial està repartida entre l'1% de persones riques, mentre que la meitat de la població més pobre té menys de l'1% del patrimoni econòmic global.\nTot i això, Credit Suisse assegura haver detectat una lleugera disminució d'aquesta desigualtat. Segons diuen, el 90% menys ric del món posseeix el 18% de la riquesa mundial, mentre que el percentatge a principis de segle se situava a l'11%. A més, també s'identifica un augment de l'1,2% de la riquesa mitjana per adult, que arriba als 70.850 dòlars, tot i que gairebé el 60% de la població mundial està per sota dels 10.000 dòlars.\nriquesa milionaris economia


Escàndol Nobel: Jean-Claude Arnault, condemnat per segona violació\nL'escàndol del Nobel: Jean-Claude Arnault, condemnat per una segona violació\nESCÀNDOL DEL NOBEL\nEl tribunal suec ha augmentat la seva pena de presó en sis mesos més, per deixar-la en dos anys i mig de presó\nEstocolmo 03 de de desembre del 2018. 21:45\nUn tribunal suec ha mantingut la condemna per una violació i ha sumat un altre veredicte de culpabilitat per una altra violació al dramaturg francès Jean-Claude Arnault, el protagonista de l’escàndol sexual que va provocar que aquest any se suspengués la concessió del premi Nobel de literatura.\nA l’octubre, un tribunal d’una instància inferior va declarar culpable Arnault, que està casat amb la membre de l’Acadèmia de Suècia Katarina Frostenson, d’un delicte de violació, però el va absoldre en un altre cas per una agressió sexual.\nAra, un tribunal d’apel·lació l’ha condemnat per les dues violacions en una decisió unànime i ha augmentat la seva pena de presó en sis mesos més, per deixar-la en dos anys i mig de presó. Arnault ha negat els càrrecs que se li imputen.\n"Els testimonis són creïblesi les proves són suficients per a un veredicte de culpabilitat", ha indicat el tribunal, en un comunicat. Les acusacions en contra seu van provocar una àmplia polèmica entre els membres de l’Acadèmia de Suècia, que elegeix cada any els guanyadors del premi Nobel de literatura, i van generar la crisi més gran des que aquesta institució va ser fundada pel rei Gustau III fa més de 200 anys.\nLa Fundació el Nobel, que controla la dotació del guardó donada per Alfred Nobel, l’inventor de la dinamita, ha advertit que podria retirar l’Acadèmia de Suècia com a institució que elegeix els guanyadors del Nobel si no afronta canvis en resposta a aquest escàndol.


Lavola renova la certificació LEED per al seu Ecoedifici - Grup Clade\nLavola renova la certificació LEED per al seu Ecoedifici\nL’Ecoedifici de Lavola ha renovat la certificació LEED GOLD, reafirmant el compromís de l’empresa amb el medi ambient.\nL’edifici, seu de Lavola a Manlleu, es va construir el 2005 a partir d’un disseny que permet l’ús eficient dels recursos naturals i seguint estrictes criteris d‘edificació sostenible. Aquest fet el va portar, el desembre del 2010, a convertir-se en el primer edifici d’Espanya a obtenir la certificació LEED GOLD.\nLa revalidació ha estat possible gràcies, principalment, a les mesures d’eficiència energètica aplicades en els darrers 5 anys, com la monitorització de consums de l’edifici. A més d’accions encaminades a reduir els consums energètics, s’apliquen altres mesures com la compra de productes verds i la gestió de residus, pel que es compta sempre amb la implicació dels treballadors.\nEl LEED (Leadership in Energy and Environmental Design) és un sistema de certificació d’edificis desenvolupat als EUA i que paulatinament s’ha implantat en altres països; valora diferents aspectes relacionats amb la implantació de l’edifici a la parcel·la, l’eficiència en l’ús de l’aigua i l’energia, la selecció dels materials constructius i la gestió dels residus, la qualitat de l’aire interior o la incorporació de criteris d’innovació. L’objectiu final és aconseguir que els edificis incorporin instal·lacions més eficients, que minimitzin els impactes sobre els ecosistemes existents, que utilitzin racionalment els recursos.


Reobren els centres educatius de Santa Eulàlia coincidint amb l’inici de la fase 2 - Ajuntament de Santa Eulàlia de Ronçana\nPortada > Actualitat > Notícies > Reobren els centres educatius de Santa Eulàlia coincidint amb l’inici de la fase 2\nReobren els centres educatius de Santa Eulàlia coincidint amb l’inici de la fase 2\nAvui s'han reprès les classes a l’IES La Vall del Tenes i a partir de demà ho faran les escoles Ronçana i Sagrera\nAmb l’entrada a la fase 2 de la desescalada, Santa Eulàlia ha reobert avui els seus centres educatius després de gairebé 3 mesos de tancament arran de l’estat d’alarma provocat per la pandèmia de la Covid-19. L’institut La Vall del Tenes ha acollit 45 alumnes de 2n de batxillerat, distribuïts en tres aules diferents, que a principis de juliol s’examinaran a les proves de selectivitat. De fet, les classes presencials d’aquests estudiants duraran fins al proper 26 de juny. En aquest primer dia de retorn a l’aula, s’han vist imatges poc habituals com l’ús de mascaretes i gel hidroalcohòlic abans d’entrar a classe, o la separació entre alumnes dins de l’aula per assegurar la distància de seguretat pertinent.\nPer altra banda, les escoles Ronçana i Sagrera reprendran l’activitat a partir de demà dimarts. De fet, ho haurien d’haver fet avui per acollir als alumnes d’educació infantil (P3, P4 i P5) però cap dels dos centres ho ha fet al no haver rebut cap sol·licitud de famílies amb infants.\nLa situació amb els alumnes de 6è de primària és diferent. A l’escola Ronçana, a partir de demà assistiran 5 alumnes sobre 60 possibles, amb classes dimarts i dijous de 9 a 11 h. Aquest centre, a més a més, ofereix tutories individualitzades de forma presencial als alumnes de 1r a 5è de primària. A l’escola la Sagrera, el centre reprendrà les classes presencials amb 42 alumnes de 49 possibles, separant-se en quatre grups, on dos vindran dimarts i dijous i els altres dimecres i divendres, de 10 a 12 h. Les classes d’ambdós centres escolars de primària duraran fins al 19 de juny i seran un complement a les classes telemàtiques que se seguiran fent. De fet, l’objectiu d’aquestes classes presencials és establir un espai per a resoldre dubtes i reprendre mica en mica el contacte amb companys i professorat.\nPer últim, referent a l’escola bressol municipal l’Alzina, aquest centre ha ofert la seva reobertura a les famílies amb infants de 1 a 3 anys, però cap d’aquestes ha sol·licitat el seu servei. Aquest centre, igual que cada any, finalitzarà el curs escolar el tercer divendres de juliol.


L'alcalde fa una crida a mantenir l'esperit democràtic a les sessions plenàries - Cassà Digital\nL'alcalde fa una crida a mantenir l'esperit democràtic a les sessions plenàries\nCiU torna a rebutjar la gestió financera i de la piscina de l'actual equip de govern\nDivendres, 31 de juliol de 2009 a les 17:00h\nL'alcalde de Cassà va fer una crida al diàleg i a conservar l'esperit democràtic a les sessions municipals respectant els torns de paraules i les intervencions dels altres membres del consistori. Aquesta recomanació, feta arran dels incidents del ple ordinari anterior, quan els regidors de CiU van abandonar la sessió, no va impedir que hi hagués un agre debat entre govern i oposició per temes redundants a les discussions de l'ajuntament cassanenc: la piscina coberta i l'estat de les finances municipals.\nAbans de començar la sessió es va recordar el que havia passat a la sessió de juny i mentre Casanova feia una crida al debat obert oi democràtic, el cap de CiU, Antoni Baulida, va incidir en demanar la modificació del redactat de l'acta anterior perquè quedés clar que la seva acció de protesta s'havia fet per les acusacions de malgastadors fetes pel regidor Xavier Romero.\nDesprés d'aquest inici la resta de la sessió va posar de relleu l'acord de tots els regidors en els cinc punts de l'ordre del dia, fins que es va arribar al torn obert i als informes dels regidors, punts en els que el debat entre tripartit (ERC, PSC i l'Alternativa) i CiU va tornar a posar de manifest les discrepàncies entre l'actual govern municipal i l'anterior.\nDes de CiU, Emili Rebugent va acusar els actuals gestors d'haver-se gastat un quart de milió d'euros per indemnitzar l'empresa que havia de fer la piscina, va qualificar de desgavell la actual i va concloure que al final s'acabaran gastant el mateix que havia pressupostat CiU, “per fer una piscina que es podia comprar al Lidl”.\nL'alcalde i el regidor d'hisenda van rebatre les afirmacions del regidors de CiU, van negar que hi hagués cap indemnització per a l'empresa i van insistir que el cost de l'obra seria de 3,2 milions mçes els 200.000 euros suplementaris per adequar el projecte a la zona.\nTambé va ser molt aferrissat el debat entre Sergi Baulida (CiU) i Josep Hernàndez, regidor d'hisenda, quan aquest darrer va fer una àmplia exposició de l'evolució de les finances municipals arran de les acusacions fetes en l'anterior ple. Segons Hernàndez a l'Ajuntament no hi ha problemes de liquiditat ni tensions de tresoreria i la situació actual és més que acceptable, sense que s'hagi de pensar en un pla de sanejament “com havien pronosticat els regidors de l'oposició”.\nBaulida va retreure a Hernàndez que no hagués donat aquestes explicacions en el ple anterior i va insistir que el nombre no es poden canviar a base de canviar dates. Igualment va recordar que en la proposta del mes anterior hi havia unes anotacions fetes amb bolígraf que eren inacceptables.\nA les paraules d'Hernández que va reconèixer que ells eren uns “afeccionats”, ja que treballaven “amb el cor” , Baulida digué que “els números s'han de fer amb el cap”.\n4. 30 d'agost de 2009 a les 18:52h\nUi quants "votants" de Ciu corren per aquesta web!!! o aixó diuen... Sabeu que penso? que son esquerranosos, assalta piscines i alcaldies.\nEducació déu ser tirar ous al alcalde, o perseguir-lo fins a casa seva per dir-li de tot com vareu fer amb l'Antoni Baulida, oi? Bona educació deu ser quan ERC i PSC es posen a parir en l'intimitat mentre assalten el poder. Bona educació deu ser apujar els impostos a tots els cassanecs oi?\nJa n'hi ha prou d'insultar l'intel.ligència dels cassanecs. Qui ha de treballar per el poble ès l'equip de govern, però tenim govern?\nJordi B. Cassà de la Selva\n3. 8 d'agost de 2009 a les 16:15h\nJo també vaig votar CiU i ara veig clar que em vaig equivocar. No m'agrada l'actitud infantil i de mal perdedor dels regidors convergents. Crec que s'equivoquen al pensar que Cassà comença i acaba amb la "megapiscina" que tant aferrissadament defensen. En temps difícils com els actuals, que un regidor d'aquest grup digui en el Ple que la piscina que tirarà endavant l'equip de govern es pot comprar al Lidl, és un insult a la ciutadania cassanenca. Un altre cosa que no m'agrada gens és l'actitud xulesca i prepotent del regidor Sergi B. Aquest xicot es comporta més com un "yupi agressiu" que com al regidor educat que hauria de ser. I no parlem de l'espectacle del Ple en el que es va debatre la Festa Major. Que un regidor que es passeja per Cassà amb cotxes que valen una millonada digui que la festa li va semblar pobre, s'entén; ara, la resta de cassanencs que no ens podem permetre aquest luxe pensem que els temps de crisi són per ajustar-se el cinturó.\n2. 7 d'agost de 2009 a les 23:46h\nEls membres de ciu al nostre ajuntament, als quals vaig donar el meu vot a les darreres eleccions municipals, fan un paper patètic i més propi de nens petits maleducats i consentits que de representants públics. Em fa vergonya que els meus representants a l'ajuntament no facin bé la seva feina i, a sobre, critiquin la de l'equip de govern. Sincerament, Baulida i companyia, teniu molt per aprendre d'aquest equip de govern actual. Si us plau regidors de convergència, treballeu amb seriositat i pel poble, que per això esteu a l'ajuntament.\n1. 1 d'agost de 2009 a les 15:41h\noposiciò, vol dir " falta d`educaciò "???????